
REFERAT
privind aprobarea proiectelor de activitate sportiva si a contributiilor financiare acordate de la bugetul local , prin asocierea dintre Municipiul Timişoara şi structuri sportive, asociatii sau fundatii fara scop patrimonial, pe   anul 2014
            Municipiul Timisoara a sustinut continuu si a influentat dezvoltarea   sportului de performanta timisorean, alocand anual din bugetul local contributii financiare prin contractele de asociere incheiate cu structuri sportive cu echipe de jocuri sportive si sectii de discipline sportive individuale. Totodata, in momentul de fata, Municipiul Timisoara are calitatea de membru in asociatii sportive reprezentand jocurile sportive de baschet masculin, fotbal, rugby si handbal masculin, finantand prin  cotizatii din bugetul local, activitatea sportiva de inalta performanta si asigurand cadrul de organizare cu sustinere din fonduri publice in municipiu, pentru dezvoltarea acestor jocuri mentionate.
 Prin HCLMT nr.3 /28.01.2014 a fost aprobat bugetul local pe anul 2014, care prevede la cap 67.02.05.01- Sport suma de 18.000.000 lei, pentru parteneriatele locale in sport. Din aceasta suma a fost angajata suma de 15.904.350 lei, pentru finantarea cotizatiilor anuale si a unor contributii financiare aprobate pentru structuri sportive, rezultand valoarea disponibila de

2.095.650 lei.
Prin H.C.L.M.T. nr.147/25.03.2014 a fost aprobat Regulamentul privind regimul finantarilor acordate de la bugetul local al Municipiului Timisoara, pentru proiecte de activitate sportiva, si totodata s-a aprobat Contractul de asociere-cadru , prin care se acorda contributia financiara pentru proiecte de activitate sportiva.

In continuare a fost demarata procedura conform Regulamentului aprobat prin HCLMT nr.147/25.03.2014.

          Avand in vedere solicitarile structurilor sportive si organizatiilor (asociatii sau fundatii fara scop patrimonial) pentru sustinerea activitatii sportive in anul 2014, a fost intocmit  un Raport de prezentare cu proiectele jurizate de Comisia de evaluare si analiza a modului de realizare a obiectivelor de catre structurile sportive asociate cu Municipiul Timişoara, constituită în baza HCL nr.9/26.06.2012.
In urma evaluarii si analizei s-a redactat Procesul verbal de evaluare si selectie a proiectelor, cuprinzand lista cu proiectele de sport admise, cu súmele propuse cu titlu de contributii financiare, spre aprobare in sedinta de Consiliu Local.

Avand in vedere cele mentionate, prin prezentul referat propunem :

1. Sa se aprobe proiectele pentru sport, cu  finantare alocata de la bugetul local al Municipiului Timişoara, ale structurilor sportive, asociatiilor sau fundatiilor fara scop lucrativ, pe   anul 2014, conform Anexei 1, care face parte integranta din hotararea de consiliu local.
2. Sa se aprobe asocierea, pe perioada anului 2014 , între Municipiul Timişoara si structurile sportive , asociatiile sau fundatiile fara scop lucrativ, pentru care s-au aprobat proiecte pentru sport, conform Anexei 1 la hotarare.
3. Sa se aprobe contributiile financiare pe anul 2014, de la bugetul local al Municipiului Timisoara, din cap.67.02. "Cultură, recreere şi religie" (67.02.05.’’Servicii recreative şi sportive’’), pentru activitatile/actiunile sportive din cadrul proiectelor structurilor sportive, asociatiilor sau fundatiilor fara scop lucrativ, in sumele prevazute în Anexa 1 la prezenta hotarâre.              
4. Finantarea contributiilor financiare potrivit pct.3, se va efectua prin contráctele de asociere incheiate intre Municipiul Timisoara si structurile sportive si organizatiile ale caror proiecte au fost admise, in conditiile si cu respectarea  contractului de asociere cadru, aprobat prin HCLMT nr.147/25.03.2014.

5.Categoriile de cheltuieli, care se pot suporta din bugetul local, aferente contributiei  Municipiului  Timisoara in cadrul asocierii, sunt precizate in  Anexa 1 la contractul de asociere, elaborata in conformitate cu prevederile art.69 alin.(1)si (2) din Legea nr.69/2000 a educatiei fizice si sportului, privind cuprinderea in contractul incheiat intre Municipiul Timisoara si structurile sportive a activitatilor si naturii de cheltuieli finantate, in baza prevederilor H.G. nr.1447/2007 privind aprobarea Normelor financiare pentru activitatea sportiva.

6. Finantarea pentru semestrul I 2014 reprezinta maxim 50 % din contributia financiara alocata fiecarei structuri sportive/ organizatii. Suma rămasă necheltuită din această cotă din contributie  se va reporta pe semestrul al II-lea, pentru calendarul sportiv desfasurat in aceasta perioada.
7.Finantarea pentru semestrul al II-lea 2014 se acorda numai daca structura sportiva/ organizatia continua sa activeze la cel mai inalt nivel de reprezentare sportiva, specific activitatii sportive pe care o desfasoara.

8.Activitatea financiară a structurii sportive / organizatiei, cu privire la modul de cheltuire a sumelor alocate din bugetul local, va fi controlata de catre o comisie  numita prin Dispozitie a  Primarului Municipiului Timisoara. În acest sens, structura sportiva/organizatia va inainta Municipiului Timisoara, toate documentele legate de sumele alocate prin prezenta hotărâre, in baza contractului de asociere.
9.Justificarea şi decontarea cheltuielilor ocazionate de calendarele competitionale/proiectul sportiv se vor realiza numai pe bază de acte doveditoare, conform legii.

10. Structura sportiva/organizatia este obligata să permită persoanelor delegate de instituţia finanţatoare să efectueze controlul privind modul de utilizare a contributiei financiare allocate.
11.In situatia in care se constata ca sume din contributia financiara alocata din bugetul local structurii sportive nu au fost utilizate in scopul atingerii obiectului asocierii sau/si conform prevederilor legale, acestea vor fi recuperate de la structura sportiva/ organizatia.
Drept pentru care înaintăm pentru analiză , avizare şi aprobare proiectul de hotărâre alăturat.

                                                       Daniela Stefan
	
	


PAGE  
1
                                                                                                                                                COD FO 53 – 01 ver.1 

.

